Document ID: /roh_data/filtered/swiss_laws_in_ROHinterleaved.jsonl.gz/2761

This text was translated from EN into Rumantsch Grischun.

The Confederation, cantons and communes shall provide information and advice to foreign nationals on living and working conditions in Switzerland, and in particular on their rights and obligations. The competent authorities shall provide foreign nationals with information on programmes for encouraging integration. The cantons are responsible for providing initial information to foreign nationals who have newly arrived from abroad. The Confederation shall support the cantons in this task. The Confederation, cantons and communes shall inform the population about integration policy and the special situation of foreign nationals. The Confederation, cantons and communes may delegate the tasks set out in paragraphs 1–4 to third parties. Amended by No I of the FA of 16 Dec. 2016 (Integration), in force since 1 Jan. 2019  (AS 2017 6521, 2018 3171; BBl 2013 2397, 2016 2821).

La Confederaziun, ils chantuns e las vischnancas infurmeschan e cusseglian las persunas estras davart las cundiziuns da viver e da lavurar en Svizra, cunzunt davart lur dretgs e davart lur obligaziuns. Las autoritads cumpetentas infurmeschan las persunas estras davart las purschidas da la promoziun da l’integraziun. Ils chantuns procuran per l’emprima infurmaziun da las persunas estras ch’èn arrivadas da nov en Svizra. La Confederaziun sustegna ils chantuns tar questa incumbensa. La Confederaziun, ils chantuns e las vischnancas infurmeschan la populaziun davart la politica d’integraziun e davart la situaziun speziala da las persunas estras. La Confederaziun, ils chantuns e las vischnancas pon surdar a terzas persunas las incumbensas tenor ils alineas 1–4. Versiun tenor la cifra I da la LF dals 16 da dec. 2016 (integraziun), en vigur dapi il 1. da schan. 2019 (AS 2017 6521, 2018 3171; BBl 2013 2397, 2016 2821).